ขอถามหน่อยค่ะ คือเจ็บที่คลิตอลัสเอากระจกส่องดูมีสีขาวๆแดงค่ะเกิดจากที่แฟนเราดูดไหมค่ะนานไหมค่ะกว่าจะหาย
สวัสดีค่ะ อาการเจ็บที่คลิตอริส อาจเกิดจาก1. เนื้อเยื่อฟกช้ำจากการโดนดูด แต่จะทำให้เกิดสีแดงคล้ำหรือม่วงแดง ไม่น่าทำให้เกิดมีสีขาว2. การติดเชื้อรา เพราะในปากอาจมีเชื้อราได้ แต่จะให้เจ็บแสบและคัน เนื้อเยื่ออาจบวมแดง3. การติดเชื้อเริม แต่อาการจะไม่ได้เกิดทันทีหลังจากที่ได้ทำออรัลเซ็กส์ไป และจะทำให้เกิดเป็นตุ่มน้ำใสตามด้วยการมีแผลตื้น ซึ่งจะมีอาการเจ็บปวดและแสบร่วมด้วย4. การติดเชื้อแบคทีเรีย หากฟันโดนกระแทก ก็อาจทำให้เกิดบาดแผลและเชื้อโรคเข้าไปทำให้เกิดการอักเสบได้ ซึ่งก็จะทำให้มีอาการปวด บวมและแดงในเบื้องต้น ก็ควรงดการมีเพศสัมพันธ์และการทำออรัลเซ็กส์ไปก่อน ไม่ล้างอวัยวะเพศด้วย้ำยาต่างๆ ให้ใช้น้ำสะอาดล้างก็เพียงพอ ไม่ทาแป้งหรืออื่นๆ ไม่ไปขัดถูหรือไปบีบที่คลิตอริส ใส่กางเกงชั้นในที่ไม่รัดแน่นจนเกินไป หากยังคงมีอาการเจ็บ ปวด หรือบวมแดงมากขึ้น ก็ควรไปพบสูติ-นรีแพทย์เพื่อตรวจค่ะ